stanford-oval/wikipedia huggingface dataset:
Lumipiippo

| Lumipiippo |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Piipot Luzula
Laji::  nivalis
Kaksiosainen nimi
 Luzula nivalis  (Laest.) Spreng. 
Synonyymit
 Luzula arctica Blytt 
Katso myös
   Lumipiippo Wikispeciesissä  
Infobox OKNimi-testi OK: 
Lumipiippo (Luzula nivalis, syn. Luzula arctica) on arktinen piippolaji. Se on kalkinsuosija. Lumipiippo kasvaa 5–15 senttimetriä korkeaksi ja on tiheästi mätästävä. Laji muistuttaa paljon kaaripiippoa (Luzula arcuata), mutta lehtilavat ovat täysikasvuisena litteät ja kukinnon sykeröt melkein perättömät.
Pohjoismaissa lumipiippoa esiintyy jokseenkin yleisesti Huippuvuorilla ja harvinaisena Norjan–Pohjois-Ruotsin tunturiylängöllä.
Lumipiipon uutisoitiin löytyneen Suomesta uutena lajina ensimmäisen kerran 2000-luvun alussa. Joitain vuosia myöhemmin löydetty laji paljastui väärin määritetyksi, eikä lumipiippoa olekaan löydetty Suomesta.
Aiheesta muualla

Suomen Lajitietokeskus: Luzula nivalis
Darja Storožilova

| Darja Storožilova> Дарья Андреевна Сторожилова.Henkilötiedot |
| --- | --- |
Koko nimi:  Darja Andrejevna Storožilova
Syntynyt: 4. helmikuuta 1993 (ikä 31)  Obninsk, Venäjä
Uran tiedot
Laji:  maastohiihto
Maailmancup
Kaudet:  2015–
Paras sijoitus:  24
Voitot:  0
Palkintokorokkeella:  0
 Tietolaatikko päivitetty 9. tammikuuta 2016 
Darja Andrejevna Storožilova (ven. Дарья Андреевна Сторожилова, s. 4. helmikuuta 1993 Obninsk, Venäjä) on venäläinen maastohiihtäjä.
Storožilova debytoi maailmancupissa maaliskuussa 2015 Lahden 10 kilometrin perinteisen hiihtotavan kilpailussa sijoittuen 45:nneksi. Hänen paras sijoituksensa on 24. tila Tour de Skin Toblachin 5 kilometrin kilpailusta tammikuulta 2016.
Storožilova saavutti hopeaa 10 kilometrin kilpailusta vuoden 2015 nuorten MM-kilpailuista.
Live at the Fillmore

| Live at the Fillmore Cypress Hill |
| --- | --- | --- |

Livealbumin tiedot
 Äänitetty : 16. elokuuta 2000 The Fillmore, San Francisco
 Julkaistu: 12. joulukuuta 2000
 Tuottaja(t): DJ Muggs
 Tyylilaji: hip hop, rap rock
 Kesto: 65.11
 Levy-yhtiö: Columbia Records
Cypress Hillin muut julkaisut
| Skull & Bones 2000 | Live at the Fillmore 2000 | Stoned Raiders 2001 |
Live at the Fillmore on Cypress Hillin ensimmäinen live-levy, joka julkaistiin vuonna 2000.
Albumi nauhoitettiin Fillmore Auditoriumissa, San Franciscossa 16. elokuuta 2000.
Kappalelista

Hand on the Pump – 3.55
Real Estate – 3.17
How I Could Just Kill a Man – 3.22
Insane in the Brain – 3.36
Pig – 2.34
Looking Through the Eyes of a Pig – 8.02
Cock the Hammer – 3.43
Checkmate – 3.30
Can't Get the Best of Me – 3.59
Lick a Shot – 3.36
A to the K – 4.55
I Ain't Goin' Out Like That – 3.37
I Wanna Get High – 2.11
Stoned Is The Way of the Walk – 1.58
Hits From the Bong – 2.52
Riot Starter – 3.49
(Rock) Superstar – 6.06
Listasijoitukset

| Vuosi | Lista | Sija |
| --- | --- | --- |
| 2000 | The Billboard 200 | 119 |
| 2001 | Top R&B/Hip-Hop Albums | 78 |
Clitheroe

| Clitheroe |
| --- | --- |
 Näkymä Clitheroeen.
 fiClitheroe 
 53°52′16″N, 2°23′31″W 
Valtio:  Yhdistynyt kuningaskunta
Osa:  Englanti
Hallintoalue:  Luoteis-Englanti
Kreivikunta:  Lancashire
Kaupunkipiiri:  Ribble Valley
Hallinnon tyyppi:  Kunta
Maantiede
Kokonaispinta-ala:  10 km²
Väestö
Väkiluku (2018):  16 000
Väestötiheys:  1 689 as./km²
 www.clitheroetowncouncil.gov.uk 
Clitheroe on noin 16 000 asukkaan kaupunki ja kunta (civil parish) Lancashiren kreivikunnassa Luoteis-Englannissa. Kaupunki sijaitsee maaseudulla Ribble Valleyssä ja perustettiin 1000-luvulla. Sen muinaisenglannista johdettu nimi tarkoittaa ’kallionnyppylää’ ja viittaa sen keskellä kohoavaan kalkkikivikukkulaan.
Clitheroen normannilinnoitus
Kaupungin merkittävin nähtävyys on vuonna 1186 rakennettu normannilinnoitus. Sen on sanottu olevan Englannin toiseksi pienin normannilinna.
Aiheesta muualla

Kuvia tai muita tiedostoja aiheesta Clitheroe Wikimedia Commonsissa
Clitheroe in the future
Old Clitheroe
Club Deportivo Universidad de Concepción

Club Deportivo Universidad de Concepción on chileläinen vuonna 1994 perustettu jalkapalloseura Concepciónin kaupungista. Chilen pääsarjassa Primera Divisiónissa se pelasi ensimmäistä kertaa vuonna 2003. Seura ei ole yltänyt sarjan kärkisijoille.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:C.D. Universidad de Concepción
Darja Semjonova

Darja Semjonova (turkmeeniksi Darýa Semýonowa; s. 28. toukokuuta 2002 Ašgabat, Turkmenistan) on turkmenistanilainen uimari. Hän osallistui Rio de Janeiron olympialaisiin 2016 ollessaan 14-vuotias. Hän on Turkmenistanin nuorin olympiaurheilija. Semjonova osallistui vuoden 2016 olympialaisissa 100 metrin rintauintiin, jossa hänen sijoituksensa oli 41.
Aiheesta muualla

Darja Semjonova Kansainvälinen olympiakomitea. (englanniksi)
D20 System

d20 System on Wizards of the Coastin vuonna 2000 roolipelejä varten julkaisema mekaniikka, joka perustuu Dungeons & Dragonsin kolmanteen painokseen. Systeemin nimi johtuu siitä, että 20-sivuinen noppa on mekaniikan ydin. d20 Systemiä käyttävässä pelissä toiminnon tulos selvitetään heittämällä 20-sivuista noppaa. Jos hahmon kyvyt lisättynä nopan tulokseen antaa riittävän tuloksen, toiminta onnistuu. Mekaniikka on yksinkertaisempi kuin vanhat D&D:n ensimmäisessä ja toisessa painoksessa käytetyt mekaniikat ja d20 Systemiä pidetäänkin yleisesti parempana.[lähde? ]
d20 Systemissä käytetyt nopat
Conor Sheary

| Conor Sheary |
| --- | --- |

Henkilötiedot
Syntynyt: 6. elokuuta 1992 (ikä 32) Winchester, Massachusetts
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  vasen
Pituus:  173 cm
Paino:  80 kg
Seura
Seura:  Tampa Bay Lightning
Sarja:  NHL
Pelaajaura
Pääsarjaura:  2015–
Aik. seurat:  Wilkes-Barre/Scranton Penguins (AHL)  Buffalo Sabres (NHL)   Pittsburgh Penguins (NHL)   Washington Capitals (NHL)
Conor Sheary (s. 6. elokuuta 1992) on yhdysvaltalainen jääkiekkoilija, joka pelaa NHL-seura Tampa Bay Lightningissa. Sheary on pelipaikaltaan laitahyökkääjä, joka pelaa numerolla 43.
Pelaajaura

Sheary pelasi yliopistojääkiekkoa UMass Amherstin yliopistossa. Häntä ei koskaan varattu NHL:ään. Sheary teki sopimuksen AHL-joukkue Wilkes-Barre/Scranton Penguinsin kanssa kauden 2013–2014 lopussa.
Sheary debytoi NHL:ssä kaudella 2015–2016 ja pelasi 44 ottelua NHL:n runkosarjassa tehden seitsemän maalia ja kolme syöttöä eli kymmenen tehopistettä. Lisäksi Sheary on 20. toukokuuta 2016 mennessä pelannut 14 pudotuspeliottelua tehden kaksi maalia ja kolme syöttöä eli viisi tehopistettä. Hänen läpimurtokautensa NHL:ssä oli kausi 2016–2017 jolloin hän teki 61 runkosarjaotteluun 53 tehopistettä (23+30).
Joulukuussa 2020 Sheary teki vapaana agenttina Washington Capitalsin kanssa yksivuotisen ja 735 000 dollarin arvoisen sopimuksen.
Huhtikuussa 2021 Sheary teki Capitalsin kanssa kaksivuotisen ja yhteensä kolmen miljoonan dollarin arvoisen jatkosopimuksen.
Heinäkuussa 2023 Sheary teki vapaana agenttina Tampa Bay Lightningin kanssa kolmivuotisen ja yhteensä kuuden miljoonan dollarin arvoisen sopimuksen.
Lumipallo (albumi)

| Lumipallo J>  Karjalainen ja Mustat Lasit |
| --- | --- | --- |

Studioalbumin tiedot
 Äänitetty : 1987–1988
 Julkaistu: 1988
 Tuottaja(t): J. Karjalainen
 Tyylilaji: rock, blues
 Kesto: 41.43
 Levy-yhtiö: Poko Rekords
J. Karjalaisen muut julkaisut
| Kookospähkinäkitara 1987 | Lumipallo 1988 | Live 1989 |
Lumipallo on J. Karjalainen ja Mustat Lasit -yhtyeen studioalbumi, joka on julkaistu vuonna 1988.
Kappaleet

Kaikki kappaleet säveltänyt ja sanoittanut J. Karjalainen sekä sovittanut Jukka Tuovinen, ellei toisin mainita.
Lumipallo – 4.20
Kristiina, Kristiina! – 2.00
Keinu kanssani – 3.41
Bum-zi-bum – 3.47
Kun kuninkaat lähtee kulkemaan – 2.48
Sudenkorento – 4.05
Adiós, Amigos! – 2.47 (sov. Olli Haavisto ja J. Karjalainen)
Hän – 3.26
Merenneitoni ja minä – 4.37
Kuljen ympyrää – 3.01
Melankolia – 3.02
Viimeinen laulu – 3.13
Muusikot

Janne Haavisto – rummut
J. Karjalainen – kitara, moog, 2-rivinen haitari, 5-kielinen kannel ja laulu
Mikko Kivikari – piano, urut ja laulu
Mikko Lankinen – kitara
Pekka Lehti – basso ja laulu
Jukka Tuovinen – saksofoni
Antero Priha – trumpetti
Vierailijat
Mongo Aaltonen – lyömäsoittimet (B6)
Seppo Kantonen – piano ja sähköpiano (A6)
Olli Haavisto – dobro (B1)
Kati Bergman – laulu (B3, B4)
Club Deportivo Palestino

Club Deportivo Palestino on chileläinen jalkapalloseura Santiago de Chilestä. Seura pelaa maan pääsarjassa Primera Divisiónissa.
Seuran perustivat vuonna 1920 palestiinalaiset maahanmuuttajat, mihin seuran nimikin viittaa. Vuonna 1952 Chilen jalkapalloliitto perusti ammattilaisliigan, ja Palestino osallistui vasta perustettuun Chilen Segunda Divisióniin. Seura voitti sarjan ja nousi Primera Divisióniin ensimmäistä kertaa. Palestino on voittanut maan mestaruuden kaksi kertaa, vuosina 1955 ja 1978.
Saavutukset

Primera División
Mestaruus: 1955, 1978
Copa Chile
Voitto: 1975, 1977
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Club Deportivo Palestino
Käännös suomeksi
Luettelo Yhdysvaltain sotilaallisista interventioista
1800-luku

1802–1805 Ensimmäinen barbareskisota
1815 Toinen barbareskisota
1898 Yhdysvaltain-Espanjan sota, Kuuban miehitys 1898–1902, Filippiinien itsenäisyysliikkeen nujertaminen, Puerto Ricon ja muiden Espanjan siirtokuntien miehitys.
Havaijin liittäminen Yhdysvaltoihin 1898.
1900-luku

Boksarikapinan taltutus Kiinassa 1900.
Ensimmäiset sotilastukikohdat Panamassa 1904–1999.
Kuuban miehitys 1906–1909.
Dominikaanisen tasavallan miehitys 1905–1907; 1912; 1914, 1916–1924; hallitsi valtiontaloutta 1905–1941.
Nicaraguan miehitys 1909–1933, hallitsi valtiontaloutta 1910–1924
Kuuban miehitys 1917–1922.
Sotaretket Meksikoon  1914 ja 1916–1917.
Haitin miehitys 1915–1934.
Ensimmäinen maailmansota
15000 miehen joukot Murmanskissa, Arkangelissa ja Vladivostokissa Venäjällä 1918–1920.
Toinen maailmansota
Korean miehitys 1945–1949
Saksan miehitys 1945–1954
Japanin miehitys 1945–1957
Korean sota
CIA:n tukema vallankaappaus  Guatemalassa 1954
Libanonin kriisi 1958
Sikojenlahden maihinnousu 1961
1964–1975 Vietnamin sota
Dominikaanisen tasavallan miehitys 1965
1982–1984 rauhanturvajoukkoja Libanonissa.
Grenadan miehitys 1983
Nicaraguan satamien miinoitus 1984.
Libyan  pommitus 1986.
Panaman miehitys 1989-1990
Vuoden 1991 Persianlahden sota, 425 000 miestä vapauttamaan Irakin miehittämä Kuwait.
1994–1995 rauhanturvajoukkoja Somaliaan.
Operaatio Vigilant Warrior 1994, Yhdysvaltain sotilasoperaatio Irakissa. Yhdysvallat epäili kahden Kuwaitin suuntaan liikkuvan irakilaisdivisioonan olevan hyökkäämässä Kuwaitiin.
Haitin miehitys 1994– ja sen jälkeinen 2400 miehen rauhanturvajoukko.
Bosnia ja Hertsegovina ja Makedonia rauhaturvajoukkoja 1995–.
Ohjusisku Sudaniin ja Afganistaniin elokuussa 1998.
Operaatio Desert Strike 1998, Yhdysvaltain laivaston ohjusisku Irakiin.
Jugoslavian pommitukset 1999.
Itä-Timor pieni määrä rauhanturvajoukkoja 1999–
2000-luku

2001–2021 Sota Afganistanissa.
2003–2011 Irakin sota.
Dave Wolverton

Dave Wolverton
Dave Wolverton  (28. toukokuuta 1957 Springfield, Oregon – 14. tammikuuta 2022) oli yhdysvaltalainen tieteiskirjailija. Hän kirjoitti myös fantasiaa nimellä David Farland (muun muassa The Runelords -sarja). Wolverton asui Utahissa. Hän oli naimisissa ja hänellä oli viisi lasta. Wolvertonilta on suomennettu yksi Tähtien sota -kirja, Jedioppilas-sarjan aloitusosa Nouseva voima (1999).
Luettelo PlayStation 5 -peleistä

Tämä on luettelo PlayStation 5 -konsolille julkaistavista tai julkaistuista videopeleistä.
Lanta

Lantapatteri
Lanta (myös sonta) on eläinten, mutta myös ihmisten, ulostetta, jota hyödynnetään yleensä viljelysmaan lannoitteena.
Lanta jaetaan kuivalantaan ja lietelantaan riippuen siitä mikä lannankäsittelyjärjestelmä navetassa tai sikalassa on käytössä.
Mikäli neste imeytetään kuivikkeisiin tai erotellaan kiinteästä aineksesta erilliseen säiliöön, puhutaan kuivalannasta. Jos nesteen osuus on niin suuri, että lantaa voidaan käsitellä juoksevana, on kyseessä lietelanta. Lietelannassa on usein mukana myös pesuvesiä. Kumpikin käsittelymuoto on nykyään käytössä.
Karjanlanta on kotieläinten ulosteiden ja virtsan sekä kuivikkeiden seosta. Kuivikkeita käytetään tarjoamaan eläimille miellyttävä makuualusta sekä imemään nesteitä. Aina ei kuivikkeita kuitenkaan käytetä.
Kananlannan kasviravinnepitoisuudet ovat huomattavan korkeita erityisesti fosforin ja typen osalta, jonka takia sitä helpon käsiteltävyytensä ansiosta myydään vähittäismyyntinä sellaisenaan kuluttajille ja puutarhureille lannoitteena.
Makkilanta on kuivakäymälän ihmisperäistä jätettä, jonka arvoa lannoitteena ei ole syytä väheksyä.
Lannan lajit

Lantalajit (1927): sarvekkaiden, hevosen, lampaan, sian ja siipikarjan lanta.
Lannan lajit > Lehmänlanta

Antibiootteja ja vitamiinilisää saaneiden eläinten lanta voi pellolle levitettynä vaikuttaa maaperän bakteerikoostumukseen siten, että antibiooteille vastustuskykyiset ja "ylivitamiinitetut" bakteerit saavat etulyöntiaseman ja määräävät sadon kasvua.
Uros- ja naaraskarjan lannalla on myös erilainen biokemiallinen koostumus. Lehmänlannan uskotaan olevan tuottavampaa ja parempaa.
Pienviljelijöitä kehotetaan tilaamaan lehmänlantaa syksyn "sadosta", varastoimaan se muovikalvoon tai muovikelmuun ja odottamaan kevättä. Kun maa lämpenee, se voidaan kaivaa - vähintään kaksi viikkoa ennen siementen tai mukuloiden istuttamista.
Tuoretta lehmänlantaa ei saa levittää suoraan kasvien päälle, sillä typpiyhdisteet voivat tappaa kasvin.
Nautaeläinten lannasta voidaan tuottaa lämpöenergiaa erityislaitteiden ja -prosessien avulla.
Lannan lajit > Linnunlanta

Linnunlanta on yhteisnimitys linnun suolistosta tulevalle kiinteälle ja nestemäiselle ulosteelle, joka sisältää myös virtsan kiinteänä virtsahappona. Siksi siinä on nisäkkäiden lantaan verrattuna enemmän typpeä, mutta vähemmän kaliumia. Linnunlanta on edullista lannoitetta vähän typpeä sisältäville maille, joskin kotieläiminä pidettävien lintujen lannan käyttö on kalliimpaa kuin lintusaarille kerrostuneen linnunlannan eli guanon käyttö. Seuraavan taulukon tiedot perustuvat E. Wolffin tutkimuksiin.
| Lantalaji | Vettä | Typpeä | Fosforia | Kaliumia |
| --- | --- | --- | --- | --- |
| Ankan | 57 | 1,0 | 1,0 | 0,6 |
| Hanhen | 77 | 0,6 | 0,6 | 1,0 |
| Kanan | 56 | 1,6 | 1,5 | 0,9 |
| Kyyhkysen | 52 | 1,7 | 1,8 | 1,0 |
Käyttö kasvinviljelyssä

Lannassa on kasvinviljelylle arvokkaita aineita, koska ulosteisiin ja virtsaan päätyvät lähes kaikki ne rehun ravinteet, jotka eivät sisälly tuotteisiin. Karjanlanta hyödynnetäänkin yleensä viljelyssä. Virtsa sisältää kaksinkertaisen määrän ravinteita kuin kuivalanta. Lanta on maanparannusaine, joka tehostaa maan pieneliö- ja bakteeritoimintaa. Lannalla on 4-5 vuoden vaikutus maahan, mutta ensimmäinen sato käyttää ravinteista jo puolet. Parhaiten karjanlantaa hyödyntää peruna. Lannan käyttö on varsin työlästä. 10 eläinyksikköä tuottaa karjanlantaa 60 tonnia. Hehtaarille levitetään lantaa 20-40 tonnia. Paras multaustapa on kyntäminen. Suurin ongelma on ammoniakin haihtuminen ja kuivuminen, jota pyritään ehkäisemään lantapattereiden peittämisellä oljilla tai turpeella.
Käyttö kasvinviljelyssä > Levitys pellolle

Erityisesti lietelannan levitystä pellolle on säädelty monella tapaa ympäristöhaittojen ehkäisemiseksi. Lietelannan aiheuttaman voimakkaan hajun takia sitä ei saa levittää taajamissa. Se on myös mullattava välittömästi levityksen yhteydessä. Lietelantaa ei saa levittää jäiseen maahan eikä enää 1. huhtikuuta 2015 alkaen pelloille, joiden kaltevuus ylittää 15 prosenttia. Näillä toimenpiteillä pyritään ehkäisemään lannan aiheuttama ylimääräinen ravinnekuormitus vesistöihin. Kotieläintuotantolaitokselle on määritelty sen kokoa vastaava levitysalue, jonne lietelanta tulee levittää sulan maan aikana.
Kuivalanta kuljetetaan yleensä pellolle lantapattereihin, joissa sen annetaan palaa 1-2 vuotta, jonka jälkeen se levitetään tasaisesti pellon pinnalle. Lannankäsittelyn huolellisuus on erityisen tärkeää, jotta lannan sisältämät ravinteet tulevat hyödynnettyä mahdollisimman tarkoin kasvien hyväksi.
Varastosäiliöiden tulee olla vedenpitäviä, katettuja ja riittävän suuria, jotta vuotuinen lantamäärä mahtuu niihin.
Energiakäyttö

Lannassa on myös hyödyntämiskelpoista energiaa. Energian määrä riippuu eläinlajin ja eläimen ruokavaliosta: kuidun osuus ruokavaliossa nostaa energiasisältöä. Siten korsirehua käyttävien eläinten, kuten naudan ja varsinkin hevosen, lanta on tässä suhteessa huomattavin. Toinen merkittävä seikka on kuivikkeen osuus lannassa. Lannan energiakäyttö tapahtuu yleisimmin biokaasureaktorin avulla. Se ei hukkaa lannan ravinteita, joskin se vähentää kompostoituvia hiiliyhdisteitä. Hevoslanta on kaikkein energiapitoisinta johtuen ulosteen suuresta kuitupitoisuudesta ja runsaasta kuivikkeesta. Silloin kun hevosen lannalle ei ole riittäviä lannoitemarkkinoita esimerkiksi asutuskeskuksissa, lantaa halutaan usein polttaa sellaisenaan. Tälle on kuitenkin noussut lainsäädännöllisiä esteitä.
Muu käyttö

Kuivaneesta lehmän ulosteläjästä käytetään toisinaan nimitystä lehmänrieska. Sitä voi käyttää lämpöenergiana.
Aiheesta muualla

Kuvia tai muita tiedostoja aiheesta Lanta Wikimedia Commonsissa
Lietelannan levitystä kaltevalle pellolle.
Hevosen lantaa
Deccanin sulttaanikunnat

| Etelä-Aasian historia ja Intian historia          | Etelä-Aasian historia ja Intian historia          |  |  |  |  |
| --- | --- | --- | --- | --- | --- |
| kivikausi | 70 000–3300 eaa. |  |  |  |  |
| • Mehrgarh-kulttuuri | • 7000–3300 eaa. |  |  |  |  |
| Indus-jokilaakson kulttuuri | 3300–1700 eaa. |  |  |  |  |
| Myöhäinen Harappan-kulttuuri | 1700–1300 eaa. |  |  |  |  |
| Veda-kausi | 1500–500 eaa. |  |  |  |  |
| • rautakausi | • 1200–500 eaa. |  |  |  |  |
| Mahajanapadat | 700–300 eaa. |  |  |  |  |
| Magadha-valtakunta | 684–320 eaa. |  |  |  |  |
| • Maurya-valtakunta | • 321–184 eaa. |  |  |  |  |
| Keskiaikaiset kuningaskunnat | 230 eaa.–1279 |  |  |  |  |
| • Sātavāhana | • 230 eaa.–199 |  |  |  |  |
| • Kušana | • 60–240 |  |  |  |  |
| • Gupta | • 300–550 |  |  |  |  |
| • Pala | • 750–1174 |  |  |  |  |
| • Chola | • 250 eaa.–1279 |  |  |  |  |
| islamilaiset sulttaanikunnat | 1206–1596 |  |  |  |  |
| • Delhin sulttaanikunta | • 1206–1526 |  |  |  |  |
| • Deccanin sulttaanikunnat | • 1490–1596 |  |  |  |  |
| Hoysala | 1040–1346 |  |  |  |  |
| Kakatiya | 1083–1323 |  |  |  |  |
| Vijayanagara | 1336–1565 |  |  |  |  |
| Suurmogulien valtakunta | 1526–1707 |  |  |  |  |
| Sikhivaltio | 1801-1849 |  |  |  |  |
| Marathivaltakunta | 1674–1818 |  |  |  |  |
| Siirtomaakausi | 1757–1947 |  |  |  |  |
| Itsenäinen Intia | 1947 eteenpäin |  |  |  |  |

| Valtioiden historiat Bangladesh • Bhutan • Intia Malediivit • Nepal • Pakistan • Sri Lanka | Valtioiden historiat Bangladesh • Bhutan • Intia Malediivit • Nepal • Pakistan • Sri Lanka |  |  |  |  |
Alueelliset historiat Bengal • Himachal Pradesh • Orissa   Pakistanin historialliset alueet • Pohjois-Intia   Etelä-Intian historia • Tiibet
Erityisalojen historiat Dynastiat • Talous • Indologia • Kielet • Kirjallisuus   Merenkulku • Armeija • Tiede ja tekniikka • Aikajana
| malline: näytä • keskustele •  | malline: näytä • keskustele •  |  |  |  |  |
Deccanin sulttaanikunnat tarkoittavat viittä islaminuskoista sulttaanikuntaa, Bijapuria, Golkondaa, Ahmednagaria, Bidaria ja Beraria, jotka hallitsivat Deccanin ylänköä eteläisen Intian keskiosissa keskiajan loppupuolella. Näistä sulttaanikunnista tuli itsenäisiä valtioita, kun Bahmanin sulttaanikunta hajosi vuosina 1400–1500-lukujen taitteessa.
Noin vuoden 1500 tilannetta kuvaava kartta: Vijayanagara vaaleanvihreällä etelässä, sulttaanikunnat sen pohjoispuolella.
Vaikka sulttaanikunnat kilpailivat keskenään, ne yhdistivät voimansa vuonna 1565 Talikotan taistelussa Vijayanagaraa vastaan. Tähän taisteluun kaatui viimeinen hindujen hallitsema mahtivaltio Etelä-Intiassa.
Sulttaanikunnat hävisivät yksi toisensa jälkeen, kun suurmogulien valtakunta valloitti ne 1600-luvulla.
Bijapurin sulttaani Ibrahim Adil Shah II (hall. 1580−1627), Deccan-tyylinen miniatyyri 1600-luvulta.
Sulttaanit edistivät kuvataiteita: maalausta, kuvanveistoa ja arkkitehtuuria. Puhutaan ”Deccan-tyylistä” niin miniatyyrimaalauksissa kuin rakennustaiteessakin.
Dave Young

| Dave Young> Henkilötiedot |
| --- | --- |
Ammatti:  muusikko
Muusikko
Tyylilajit:  metalli, progressiivinen rock, alternative rock
Soittimet:  kitara, kosketinsoitin, laulu, mandoliini
Yhtyeet:  The Devin Townsend Band, Strapping Young Lad, Ten Ways from Sunday, Terror Syndrome, The Matinée
Aiheesta muualla
www.augermusic.ca
  [ Muokkaa Wikidatassa ] [ ohje ]  
Dave Young (s. 13. tammikuuta 1982) on kanadalainen muusikko ja multi-instrumentalisti.
Hän on toiminut usean tunnetun yhtyeen jäsenenä, mm. The Devin Townsend Band, Ten Ways from Sunday, Terror Syndrome, ja The Matinée. Hän on soittanut myös Devin Townsendin albumilla Ki sekä Strapping Young Ladin albumilla Alien. Nykyään hän soittaa rytmikitaraa Devin Townsend Projectin live-kokoonpanossa.
Liang Wenbo

| Liang Wenbo> 梁文博 |
| --- | --- |

Henkilötiedot
Syntynyt: 5. maaliskuuta 1987 (ikä 37) Zhaodong, Kiina
Kansalaisuus:   Kiina
Snookerpelaaja
Ammattilaisena:  2005–
Korkein ranking:  1 (2016)
Liang Wenbo (kiin.: 梁文博; pinyin: Liáng Wénbó; s. 5. maaliskuuta 1987) on kiinalainen snooker-ammattilainen. Liang nousi vuonna 2010 ensi kertaa 16:n parhaan joukkoon ammattilaisten ranking-listalla . Hänen uransa parhaat saavutukset ovat nuorten maailmanmestaruus vuonna 2005, English Openin voitto vuonna 2016 sekä 147 pisteen maksimibreikki ammattilaisturnaustasolla vuonna 2009 .
Ura > Nuorten maailmanmestari

Liang Wenbo aloitti ammattilaisuransa vuonna 2004 haastajaturnaussarjassa Challenge Tour, joka tunnetaan nykyään nimellä International Open Series. Vuonna 2005 Liang voitti alle 21-vuotiaiden maailmanmestaruuden, mikä tarjosi hänelle villin kortin ammattilaisten pääkiertueelle Main Tourille. Ensimmäisellä ammattilaiskaudellaan Liang pääsi kevätpuoliskolla pelatussa Welsh Open -turnauksessa karsintapeleistä pääsarjaan, missä hän voitti viimeisessä karsinnassaan Nigel Bondin puhtaasti erin 5–0, mutta 32:n parhaan joukossa skotlantilainen Graeme Dott pysäytti hänet erin 5–3 .
Kaudella 2006–2007 Liang ei saavuttanut suuria sijoituksia, mutta Grand Prix -turnauksen alkulohkossa tuli voitto moninkertaisesta maailmanmestarista Stephen Hendrystä erin 3–0. Honghe Industrial China Openin karsintakierroksella Liang kohtasi Suomen toistaiseksi ainoan ammattilaispelaajan Robin Hullin häviten tälle ottelunsa. Hull lopetti ammattilaisuransa vuonna 2008. Voittamalla kuitenkin jokaisessa karsintaturnauksessa ensimmäisen ottelunsa Liang keräsi vuoden mittaan tarpeeksi pisteitä, jotta sai jatkaa Main Tourilla.